En prumèr desplaçament auem encajat era prumèra derròta deth campionat. Eth partit a començat mau, tamb eth penalty que sonque er arbitre veiguèc e fiulèc en minut 3 deth partit e qu' Aurignac aprofitèc entà marcar eth 1-0. Encara mancaue molt de partit; era U.E. Bossòst portaue era iniciatiua e er Aurignac sajaue d'ampliar eth marcador en jogades de contraatac. Lèu dera minuta 30' en ua fauta tirada per Jorge, era pilota anèc tath garròt. Tamb eth 1-0 s'arribaue ath descans.  Ena dusaua part  continuèc en nòste infructuos domini, sense poder arténher cap de gol. Quan faltaue 20' entà acabar eth partit, greu lesion deth jogador d'Aurignac Brana, que tot solet s'hèc mau en jolh ; eth partit se parèc un quart d'ora e ena represa , a manca de 5' tath finau, Aurignac aprofitèc un error defensiu nòste entà marcar eth 2-0 que serie eth marcador definitiu ath finau deth partit.  En resum, prumèra derròta dauant un equip qu´a baishat enguan entara nòsta categoria, qu'estèc molt ben posicionat en terren  de joc; a nosati mos manque un shinhau mès de sort, portam dus partits e dus penaltys fiulats en contra que non èren e aprofitar mès es nòstes arribades en àrea.  Eth plòplèu partit ei aguest dissabte 27 de seteme tàs 20 :00 en Bossòst contra eth Martres Tolosane, un i aute equip qu´a baishat entara nòsta categoria enguan.    Huelha deth partit: